Kristína I.

Kristína I. (* 18. december 1626, Štokholm, Švédske impérium – † 19. apríl 1689, Rím, Taliansko), bola švédska kráľovná v rokoch 1632 až 1654.

 Životopis 
Narodila sa ako druhá dcéra švédskeho kráľa Gustáva II. Adolfa (* 1594 – † 1632) a Márie Eleonóry Brandenburskej (* 1599 – † 1655).

Kráľovná Kristína bola výstredná panovníčka i žena. Je opisovaná ako nežensky vyzerajúca, štíhlej postavy a malého vzrastu, merala len  a svoju malú výšku ešte zdôrazňovala nosením topánok s nízkou podrážkou. Následkom úrazu v detstve mala deformovaný trup – vychýlené rameno. Hovorila hlbokým hlasom, potrpela si na drsné žarty a jej obľúbenou zábavou bol lov a vojenské stratégie, rovnako ako umenie a kultúra.

Snažila sa o rozvoj Švédskeho kráľovstva, mala veľa plánov, ktoré však nikdy nedoviedla do úspešného konca. Hovorila o založení univerzity podľa vzoru francúzskej univerzity kardinála Richelieu, preto pozývala do Švédska umelcov i učencov (Descartes), či dala priviesť časť zbierok Rudolfa II. z Prahy.

Dňa 20. októbra roku 1650 bola korunovaná v Štokholme, čo nezodpovedalo tradícii, pretože panovníci boli vždy korunovaní v Uppsale. Po zaistení nástupníctva pre svojho bratanca Karola Gustáva v roku 1654 abdikovala a vydala sa na cestu do Ríma. V decembri roku 1654 konvertovala v Innsbrucku s veľkou slávou ku katolicizmu a prijala meno Mária Alexandra.

 Literatúra 
 ENGLUND, Peter: Stříbrná maska: Pohled na život královny Kristiny. Praha: Nakladatelství Lidové noviny, 2008. 159 s. ISBN 978-80-7106-929-4.

 Pozri aj 

 Gustáv II. Adolf 
 Druhá severská vojna 
 Protihabsburské stavovské povstanie Juraja II. Rákociho 

 Externé odkazy 
 Životopis na stránke Panovníci

 Iné projekty 

 Zdroj 

Kategória:Vasovci
Kategória:Vládcovia Švédska
Kategória:Narodenia v 1626
Kategória:Úmrtia v 1689
Kategória:Panovníci, ktorí abdikovali
Kategória:Kráľovné (panovníčky)
Kategória:Pochovaní v bazilike svätého Petra
Kategória:Osobnosti zo Štokholmu